गौर करने की बात है कि मारपीट-दुर्व्यवहार की घटना के पौन घंटे बाद ही विश्वविद्यालय की सभी कक्षाएं स्थगित कर दी गईं। दो बजते-बजते शिक्षक संघ ने भय और असुरक्षा के माहौल में छात्र संघ चुनाव में सहयोग न करने की घोषणा कर दी। एक घंटे बाद शिक्षक संघ ने कुलपति से मिलकर अपना निर्णय बता दिया। शाम पांच बजे छात्र संघ चुनाव सलाहकार समिति जिसमें कुलपति, प्रतिकुलपति, प्राक्टर, चुनाव अधिकारी, सभी संकायों के डीन और विधि सलाहकार शामिल थे, ने बैठक कर चुनाव स्थगित करने का निर्णय ले लिया।